《游化城寺》
宋代·李新

山色从来不世情，水光分与万家清。
连云种竹官租薄，入谷收家野屩轻。
小雨结缘留俗客，好风吹梦过江城。
这回劝饮休辞醉，后日西山第几程。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。